JohanHeinsen/ENO huggingface dataset:
Viborger Samler, 1847-09-13
Breve fra Manchester af 6te Septbr. omtale fem betydelige Fallissementer, der forestaae sammesteds. Passivernes samlede Sum anslaaes til 600,000 a 900,000 Lstl. Disse fem Huse skulle foruden deres sædvanlige Affairer have gjort betydelige Speculationer i Jernbaneactier. Efter Meddelelser fra Dublin hersker Typhus endnu heftig i de vestlige Grevskaber Mayo og Galway. J Løbet af det sidste Aar ere alene i eet Arbeids- og Fattighuus i Grevskabet Galway døde 1000 Mennesker. – Beskrivelsen om den Ulykke, der har rammet Skibet Canton er overdreven. Jstedetfor 300 Udvandrere befandtes kun to Passagerer ombord paa Skibet; disse ere druknede tilligemed det af 20 Personer bestaaende Skibsmandskab.
Viborger Samler, 1847-09-13
Børsenhalles Londonercorrespondent melder under 7de sildig om Aftenen), at det betydelige Kornfirma D. og A. Denny i Glasgow har standset med sine Udtællinger. Beløbet af Passiva anføres ikke.
Viborger Samler, 1847-09-13
Frankerig. Fra Toulon meldes, at flere franske Krigskibe og 1 Dampfregat have sluttet sig til Adm. Trehouarts Escadre, der krydser frem og tilbage i Farvandet ved Neapel og BajæEfterretningen om Afsendelsen af overordentlige Courerer til Rom og Wien efter et afholdt Ministerconseil tilbagekaldes.
Viborger Samler, 1847-09-13
Over Marseille meldes, at et stort Handelshuus i Genua har standset med sine Udtællinger. Passiva udgjøre 3 Mill. Fred, og skulle være en Følge af en stærk Speculation i Kornvarer.
Viborger Samler, 1847-09-13
Paris, den 6te Septbr. Pairen Grev Segur afgaaer i en overordentlig Mission til Kongen af Preussen. En Aftenjournal paastaaer, at en overordentlig Coureer har overbragt den Efterretning, at Kongen af Preussen skal have erklæret sig for Pius den Niende.
Viborger Samler, 1847-09-13
Justitsministeren har afgivet til den kongl. Procureur de ham af Præsidenten for Pairsretten tilstillede Actstykker i det Praslinske Anliggende. Laura Desportes's Sag afhængiggjøres saaledes af de sædvanlige Domstole.
Viborger Samler, 1847-09-13
Man paastaaer, at Beløbet af Bankens Contanter udgjør i dette Øieblik 150 Mill. Fres.
Viborger Samler, 1847-09-13
Spanien. Efter Efterretninger fra Madrid af 1ste Septbr. er det lykkedes Marschal Narvaez at bringe et nyt Ministerium, hvori han selv ikke deeltager. Salamanca vedbliver at fungere som Finantsminister; Cordova overtager Krigsdepartementet. Præsidentpladsen i Ministeriet er ubesat; kun ad interim har Ant. Caballero overtaget det udenlandske Departement. – Efter et Rygte vil Narvaez indrække sin Demission som Gesandt i Paris. Han skal være tilsinds at forlade Spanien.
Viborger Samler, 1847-09-13
Portugal. Londoner-Journalen the Times's Lissabonercorrespondent erklærer, at Sagernes Tilstand er meget betænkelig, og at Landet er ødelagt. De finantsielle Vanskeligheder forøges; Embedsmændene erholde ikke deres Lønninger. Ingen vil betale Skatter og Afgifter; kun af Toldindtægterne og Tobaksforpagtningen trækker Staten endnu Jndtægter, men disse ere paa Grund af den usle Forfatning i Landet reducerede saaledes, at de neppe udgjøre Halvdelen af det forrige Beløb. De offentlige Pengekasser ere tomme. Dertil kommer endnu Voldsomheder, som de over deres Seier overmodige Cabralister tillade sig, - Voldsomheder, der endog udøves imod Ligene, af de i Kampen faldne og senere begravede Modstandere, af Regjeringen, og der udentvivl ville vinde i Udstrækning, naar Valgene tage deres Begyndelse.
Viborger Samler, 1847-09-13
Lissabonerbreve af 29de Aug. melde Greven af Thomars (Costa Cabrals) Ankomst til Portugals Hovedstad, hvor han modtoges ganske stille, da Cabralisterne ikke syntes at ansee det nuværende Øieblik for at være passende for en Demonstration til Ære for deres Chef. Det nye Ministerium har valgt til Motto: "Sparsomhed og Retfærdighed.
Viborger Samler, 1847-09-13
Rusland. Efter Efterretninger fra St. Petersborg af 28de Aug. vilde Keiseren efter nogle Dages Forløb tiltræde en Reise til de indre Provindser. Reisen vil denne Gang fornemmelig udstrække sig fra de vestlige Gouvernementer til det nye russiske og transcaucasiske Landstrøg. J Stæderne Kjew, Wysnosensk og Elisabeth grad ville store Troppemønstringer finde Sted. Ogsaa Staden Warschau, vil blive beæret med Keiserens Nærværelse. - Den berømte Frihandels=Forfegter Richard Cobden opholder sig for Tiden i St. Petersborg. Som Anerkjendelse af den Tapperhed, den danske Capitain Duplat, har lagt for Dagen i Stormen den 28de Juli paa Aulen Gergebil, har Keiser Nicolaus skjænket Duplat en gylden Kaarde med Jndskrift: "For Tapperhed."
Viborger Samler, 1847-09-13
Grækenland. Athen, den 22de Aug. Griziotis's, Opstand paa Øen, Enboen, som han organiserede umiddelbart efter sin Flugt fra Fængslet i Chalcis, er aldeles dæmpet; Rebellens Tilhængere have deels nedlagt deres Vaaben, deels taget Flugten ind imellem Bjergene, Mange udsonede deres Brøde med Døden indenfor og foran de Forskandsninger, hvor Kampen, fandt Sted. Oppositionen lægger stor Vægt derpaa, at Griziotis havde et saa stort Tilløb af kamplystne Tilhængere og Bønder, hvis Antal, efter Krigsministeriets Beretning ansloges til 500, men efter Oppositionens Angivelse til 4000 Md., og uddrager deraf den Slutning, at alle hans Vælgere ogsaa ere hans Forsvarere. Vi, kjende, meget godt de af ham afbenyttede Midler for at blive valgt til Deputeret; vi ville her indskrænke os til at anføre, at da han undveeg af Fængslet og paa Flugten mødte en Vælger, som ikke havde givet ham sin Stemme, slog han Kjævebenet istykker paa denne. Bønderne strømmede til ham, deels af Frygt, deels fordi han havde indbildt dem, at han var frifunden og i Besiddelse af Regjeringens Gunst; ham havde Ministeriet. overdraget, at samle et vakkert Corps, der under hans Anførsel skulde gjøre Tjeneste i den forestaaende Krig, imellem Grækenland og Tyrkiet. – At Griziotis fegtede med Tapperhed, maa man tilstaae, men allerede i Begyndelsen af Kampen blev han saaret af 4 Kanonkugler; han mistede den høire Haand og erholdt desuden en betydelig Contusion i Underlivet. Jkke istand til, trods sit personlige Mod, at lede Kampen, maatte hans troe Palikarer, føre ham bort fra Kamppladsen. Anførerens Uheld indvirkede paa Bønderne, der toge Flugten; kun Palikarerne, der ingen Hjemstavn, have, fortsatte Træfningen. De maatte imidlertid snart bukke under for Overmagten. Rygtet vil vide, at Griziotis er død af sine Saar. Den erholdte Seier over denne Partigænger er af stor Vigtighed, Griziotis havde stor Jndflydelse og han var en tapper Mand. Som, en meget riig Godseier udøvede han et Slags Herredømme over de mindre Landeiendomsbesiddere.
Viborger Samler, 1847-09-13
Jtalien. En halvofficiel Artikel fra Sydtydskland af 2den Septbr. melder, at de store Magters Skridt i det Ferrariske Anliggende hidtil have indskrænket sig til en Note fra det østerrigske Cabinet til Cabinetterne i London, Berlin, Paris og St. Petersborg, i hvilken Note Østerrig giver den Forsikkring, at det ikke er tilsinds at vildlede (beirren) nogensomhelst Regjering i den Gang, som det agter at slaae ind paa til dets Undersaatteres Bedste, at det naturligviis anerkjender enhver Stats Souverainietet og Jnkegritet, og at det ei tænker paa at foretage Nogetsomhelst, der kunde true en anden Regjerings Uafhængighed; men at Østerrig paa Grund af sin geographiske Beliggenhed føler sig indstændig opfordret til at rette sin Opmærksomhed paa enhver politisk Bevægelse i Jtalien, da det i modsat Tilfældet let kunde berøres derved i sine egne Stater. Dernæst meddeler Artiklen Stormagternes Svar paa den østerrigske Note, alle affattede i en venskabelig Tone, anerkjendende den østerrigske Regjerings Dannished (Ehrenhaftigket), af hvilke Svar den engelske Regjerings Erklæring fornemmelig roses paa Grund af sin Loyalitet og Tydelighed. Mere saa tilføier Correspondenten fra Sydtydskland, skal hidtil ikke være foregaaet imellem Stormagterne i dette Anliggende.
Viborger Samler, 1847-09-13
Kongeriget Baiern. Ulm. Schnellp, melder fra München under 27de Aug., at Sennora Lola Montes, ved Cabinetsordre Grevinde af Landsfels med en Apanage af 20,000 Gylden, udfolder en kongelig Pragt i Equipager m.m. Et Vinterpalads skal opføres for denne Dame. Hun betegnede den første Dag af sit Ophold her ved en hende characteriserende Handling, idet hun slog Overlieutenant Beg, som spærrede Veien for hende ved at betragte nogle Kobberstykker hos Galanterihandlerne May og Wiedmayer, med sin Parapluie over Ryggen. Da Lieutenanten ved denne Leilighed talte om uforskammet Frækhed, udfordredes han af en Artillerie lieutenant, der afsendte een af sine Bekjendte som Cartelbærer til Bag. Denne lod ved sin Tjener den Udfordrende kaste ned af Trapperne.
Viborger Samler, 1847-09-13
Fra Keiserstaden Wien meldes, at Baron S. v. Rothschild har af den østerrigske Keiser erholdt Tilladelse tilat oprette et Fideicommis i de østerrigske Stater. Det vilde da være første Gang, at en Jsralit fik Ret til at begrunde Majorater.
Viborger Samler, 1847-09-13
Jndenlandske Efterretninger. "Omendskjøndt vore Landsherskaber endnu dvæle paa Føhr, hedder det i en Skrivelse fra Staden Slesvig af 2den Septbr., i Hamb. Correspd., saa er Regjerings Præsidenten for et Par Dage siden dog uventet, indtruffen hertil. At der knytter sig Gisninger til denne hans Ankomst, ligger i de bestaaende Forhold." – Præsidenten i det slesv. holst. lauenborgske Cancelli, Grev Carl Moltke, der befandt sig i god Bedring paa Føhr, skal senere have havt et Tilbagefald, hvorfor han endnu ikke er helbredet. (Fædrel.)
Viborger Samler, 1847-09-13
Redactionen af "Bibliothek for Læger, i Kjøbenhavn har begyndt at udarbeide den bekjendte Hestehandler Nathansons Sygehistorie. J dette Øiemed har den ønsket, at erholde udførlig Oplysning om hans Forhold i Hamborg og Altona. En Skribent i Hamborg, som har havt Leilighed til, nøie at iagttage Nathanson, er sysselsat med at nedskrive saadanne muligst detaillerede Meddelelser.
Viborger Samler, 1847-09-13
J Mandags Morges Kl. 10 aabnede Præsidenten, Grev Ernst Reventlow=Farve, den af henved 1800 Medlemmer bestaaende tydske Land- og Forstmænds Forsamling i Kiel. Med hjertelige Ord bød han de Tilstedeværende Velkommen; udbredte sig derpaa om, hvad Landet formaaede at byde de Fremmede, og hvad ikke, forsikkrede dem om, at et trofast, broderligt, tydsk Sindelag idetmindste ikke skulde fattes; omtalte sluttelig den Deeltagelse, Hs. Majestæt Landsherren havde ydet Forsamlingen, og endte med et "Leve for Christian den Ottende, hvilket hele Forsamlingen istemte. Derpaa besteeg Regjerings-Præsident, Friherre v. Seckendorf fra Altenborg Talerstolen og udtrykte, paa en gribende Maade, med lydelig og klangfuld Stemme, de Følelser, som besjælede de Fremmede, der her fandt sig forenede fra alle Dele af det tydske Fædreland. Ogsaa han sluttede med et Hoch for Kongen af Danmark, Hertug af Slesvig og Holsteen. Efter ham fulgte et Medlem fra Steyermark, som i Erkehertug Johan af Østerrigs Navn, der paa Grund af sit befindende var forhindret fra personlig at deeltage i Forsamlingen, tilraabte de Tilstedeværende et hjerteligt Velkommen, hvilket Forsamlingen besvarede med et ofte gjentaget, tordnende, lebe hoch!" for denne gjæve tydske Fyrste. Endelig holdt ogsaa Oeconomicommiss. Glas fra Pommern et vel valgt Foredrag over Associations=Aanden og dens Virkninger. Den øvrige Tid af denne første almindelige Forsamling udfyldtes med Ordningen af forskjellige Forvaltnings=Anliggender, navnligen Dannelsen af Sectioner. Desværre kunde ikke alle Talerne blive forstaaede overalt i den store Sal. – Medlemmernes allerede i "Dagbladet" aftrykte Navne beløbe sig til 1540; men Totalsummen vil udgjøre imellem 1900 og 2,000. J Tirsdags Morges, den 7de De, var Orlogscorvetten Valkyrien", Capt. Schneider, bugseret af Dampskibet "Copenhagen, under Opseiling til kieler Havn. (Kiel. Crspd. Bl.)J det Entinske circulerer i denne Tid en Adresse til Storhertugen om Jndførelsen af en landstændersk Forfatning for Fyrstendømmet. – Sammesteds bestemmer et Regjeringsreskript, at i dette Aar Høstprædiken i samtlige Landets Kirker skulde holdes paa een og samme Søndag, nemlig den 5te Sept., før at man i fælleds Andagt kan takke Giveren af alt det Gode for den usædvanlig rige Velsignelse efter det svære Tryk.
Viborger Samler, 1847-09-13
Politimesteren i Slesvig har ved et Reskript forbudt en offentlig Forsamling, som den 4de dennes skulde afholdes paa Raadhuuset i Slesvig i den Hensigt at votere og underskrive en Lykønsknings=Adresse til Beseler i Anledning af hans Frifindelse.
Viborger Samler, 1847-09-13
Den i Bredstedt nærforestaaende Henrettelse af Forbryderen Peter Hansen fra Jstedt, for at have myrdet sin Elskede af Misundelse eller Had over at have faaet et Afslag, vil ikke finde Sted. Paa en Ansøgning fra Morderens Moder, i Forening med en personlig Bøn, er han fra Føhr bleven benaadet med livsvarig Tugthuusstraf, for, saaledes som det ønskes i den kongl. Resolution, ved det livsvarige Fængsel at vække i Forbryderen, den dybe Anger, som han behøver, naar han engang skal staae for sin høiere Dommer.
Viborger Samler, 1847-09-13
Hs. Kgl. Høihed Kronprindsen ankom i Onsdags Aftes Kl. 9 til Ribe, hvor han steeg af hos Biskop Tage Müller. Gaderne, hvorigjennem Hs. Kgl. Høihed kjørte, vare illuminerede og under Jndtoget bragte de i Gaderne forsamlede Jndvaanere Høistsamme med Jubel et hjerteligt Velkommen. I "Hjørr. Av." hedder det fra Frederikshavn: "J Anledning af en Besværing af vore Lodser over deres Oldermands Adfærd ankom i forrige Uge Overlodsen for Nørrejylland, Capitain Kjerulf af Aarhuus, hertil for at anstille Undersøgelse betræffende denne Sags Sammenhæng. Endskjøndt Klagepuncterne vare temmelig alvorlige, fik man dog udvirket, om ikke Fred, saa dog en Vaabenstilstand, indtil videre mellem de stridende Parter. Jblandt Betingelserne nævner man som en af de delicateste for Oldermanden, at han maatte refundere Lodserne et Beløb, som formodentlig ved en slem Regningsbuk (?) var krøbet i Older mandens istedetfor i Lodsernes Lomme.
Viborger Samler, 1847-09-13
Handels-Efterretninger. London, den 6te Septbr. Møllerne vilde kjøbe til 4 sk.s lavere Priser end i forrige Uger. Forraadet, der bragtes til Markedet, solgtes til denne lavere Priis. Byg maa noteres 1 sk. lavere. Erter holde sig i Prisen; Havre 1 sk. høiere.
Viborger Samler, 1847-09-13
Hamborger=Kornmarkedet, den 10de Septbr. Omsider ere Forretningerne i Kornhandelen ab Udlandet atter aabnede. Hvede, af nye og god Qvalitet, at levere i Octbr. d. A. eller i Foraaret 1848, holdtes i 100 a 105 Rthr. Bco. pr. 24 Tønder, den førstnævnte Priis er tilstaaet; men man finder den for det meste endnu for høi. Rug solgt noget billigere end for 8 Dage siden. Af Byg, nemlig nyt af Danmark, udbydes Noget (Vægt 110 a 112 Pd. Netto vægtigt) at levere i Octbr., til 60 a 64 Rthlr. Bco. pr. 24 Tdr., – Priser, der neppe ville holde sig saa høie. J Havre viste endnu ingen Kiøbelyst sig. J Rapshandelen er det flant; der bydes nogle Rthlr. mindre end i forrige Uge.
Viborger Samler, 1847-09-13
Kjøbenhavn. De afg. Etatsraad Feddersens Bo tilhørende Eiendomme bleve den 8de Septbr. ved 4de Auction parcelviis bortsolgte og blev Kjøbesummen for Petersdahl og Peters minde paa Nørrebro 37,710 Rbd. og for Bondegaarden paa Amtets Grund 20,250, altsaa ialt 57,960 Rbd. (Bl. Tid.)¬
Viborger Samler, 1847-09-13
J Lemvig, holdes den 25de De, et Landbomøde, ved hvilket det interessante Spørgsmaal om Jværksættelsen af en directe Dampskibsfart igjennem Aggerkanal til England, til Transport af Fedeqvæg m.m., agtes bragt under alvorlig Overveielse og mulig til endelig Beslutning: Som det erfares, er nu ogsaa den store Skov under Restrup Gods af Cand. juris Mollerup solgt til Regjeringen for nogle og 20,000 Rbd. (Aalb. Av.) Viborg. Søedal, 2/2 Miil herfra Byen, med circa 300 Tdr. Ager, 70 Tdr. Land udmærket Eng, 250 Tdr. Land Skov, c. 100 Tdr. Land uopdreven Jord og 3 Kirker med disses Tiender samt en Kongetiende, er af Proprietair Bierregaard solgt til Proprietair Kall fra Sjælland for 45300 Rbd. Skjøndt sidste Eier ikke profiterede Ubetydeligt ved denne Handel, var dette dog vist især ved de forandrede Conjuncturer, og denne Eiendom maa vist være af dem, der ved nogen Opoffrelse vil kunne stige betydeligt endnu i Priis.
Viborger Samler, 1847-09-13
Viborg Torvepriser, den 11te September: Rug 4 Rbd. a 4 Rbd. 3 Mk., Byg 3 Rbd. 3 Mk., Havre 2 Rbd., Kartofler 1 Rbd. 1 Mk. 8 s., Alt pr. Td., fersk Flesk 12 a 14 s., røget dito 18 a 20 sk., Oxekjød 10 a 12 s., Smør 20 a 22 s., Ost 6 a 7 s. pr. K.; Æg 14 a 16 s. Snesen.
Viborger Samler, 1847-09-13
Reisende med Dampskibet "Chr. VIII." fra Aarhuus til Kallundborg, den 9de September: Kammerherre Amtmand Rosenkrantz, Hofjægermester Rosenkrantz, Fru Kammerh. Krieger, Commandeur Myhlenstedt med Frue, Birkedommer Kampmann, Pastor Holm, Kjøbmand Kjergaard, Prof. Rørbye med Familie, Borgerrepræsentant, Ludwigs, Mad. Freiesleben med Datter, Jfr. Ravn, Hr. Jepsen.
Viborger Samler, 1847-09-13
Med Dampskibet Christian 8de fra Kjøbenhavn til Aarhuus, den 10de Septbr. Auditeur Liebe, Justitsraad Wilde m. Datter, Frøken Bang, Jfrne C. og G. Søegaard, Cand. jur. Worsaae, Mad. Marzetta og Fulling, Propr. Mønsted m. Familie, Gaardeier Nissen, Fuldm. Løwe, Kbm. Colding, Cand. med. Aalborg, Mad. Jngerslew m. Datter, Fabr. Classen, Byskriver Carøe m. Datter, Propr. Kall, Kbm. Pontoppidan, Handelsreis. J. P. Schmidt, Jfr. Raupach, Mad. Kieldsen, Kbm. Chr. Christensen, Frøken Stabel, Handelsfuldm. Woldemar, Mad. Fønnesbeck, Vand mester Sørensen, Hr. Raupach, Cand. Lauritzen, Chirurg Warburg, Kbm. Kirkerup og Rotdwitt, Hr. Fønnesbeck, Brændeviinsbrænder Petersen, Cand. Kinck, Landm. A. og H. Jantzen, Hr. Ebstrup, Cand. Permiin, Dhrr. M. Hansen, Groth, C. Jensen, Borum, Kruckov og Klos, Mad. Jensen, Jfr. Hansen, Hr. Meyer, Qvarteermester Holm, Mollebygger Olsen, Skomagermester Bruun, Hr. Christensen og nogle Dækspassagerer. Jalt 75 Passagerer.
Viborger Samler, 1847-09-13
Fra forrige Reise endvidere med Christian 8de til Kbhavn: Auditeur Weis, Dhrr. Blichfeldt, Olsen, Sass, Petersen, og Lindhardt.
Viborger Samler, 1847-09-13
Med Dampskibet Christian 8de". Aarh. t. Kiel, d. 11te Ds. Pastor Hogh m. Søn, Cand. juris Worsaae, Kbm. Vitus Jngerslev, Byskriver Carøe m. Datter, Gaardeier Nissen, Kom. Mørck, Cand. med. Aalborg, Mad. Fønnesbeck, Kbm. Pontoppidan og Warburg, Propr. Bremer, Guldsmed Jslin, Handelsbet. Schultz, Hr. Jessing, Kurvefabr. Ferdig, Cand. Kinck, Dhrr. M. Hansen og C. Jensen, Cand. Permin, Hattemager Ferdig med Kone, Qvarteermester Holm og nogle Dækspassagerer. Jalt 33 Passagerer.
Viborger Samler, 1847-09-13
Med Dampskibet "Jris" fra Kjøbenhavn til Aarhuus, den 11te September: Major de Meza, Hr. Byrom med Familie, Fru de Lichtenberg med Datter og Jomfru, Overlægge Petersen, Reg Dyrlæge Ringheim, Frøken Secher, Kjøbmand Feweile, Student Lorenzen med Søster, Student Feweile, Jfrne Stabell. og Lange, Bøssemager Weng, Jfr. Voigt, Mad. Leemeyer, Mad. Berg, Jfr. Erichsen, Capt. v. Holstein, Fru Schow, Jfr. Begtrup, Mad. Hjernøe og Birnbaum, Pastor Hahn, Mad. Bang, Fru Stougaard, Fuldmægtig Bierring, Fru Burmeister, Karethmagerne Larsen og Andersen, Gjortler Larsen, Smedemester Nielsen, Sadelmager Lund, Mad. Schou, Bager Wulff, Exam. juris Wohnsen, Capt. v. Gosch, Lieutn. v. Schumann, Cand. Offersen, Fabr. Berona med Kone, Kom. Faurschou, Amtsforv. Galschjøtt, Fru Folchmann, Mad. Schmidt, Kbm. Friis og Hansted, Hr. Kondrup. Jalt 20 Passagerer.
Viborger Samler, 1847-09-13
Med Dagvognen fra Viborg til Aarhuus, den 12te Septbr.: Student Stockholm, Dhrr. Erichsen, Nagel og Verdig, Jfr. Keil, Demident Aagaard, Dhr. Thelstrup og Essemann, Admiralinde Flensborg med Datter.
Viborger Samler, 1847-09-13
Ved Tallotteriets 1422de Trækning i Wandsbeck, den 7de Septbr., udkom: Nr. 13. 15. 11. 54. 79.
Viborger Samler, 1847-09-13
AVERTISSEMENTS. Med dyb Vemod meddele vi herved Slægt og Venner, at Forsynet i sin urandsagelige Viisdom den 7de Dennes bortkaldte for elskede haabefulde Søn, Alfred Johannes Frederik Eugen, næsten 9 Aar gl. I 4 tunge Maaneder henvisnede hans Livs skjønne Blomster; – blid og rolig gik hans lyse Aand til sin Skaber. Viborg, den 11te September 1847. L. Bretton. E. Bretton, født Lillienskjold.
Viborger Samler, 1847-09-13
At Redacteuren af Bladet Fædrelandet, Typograph F. W. C. Petersen, under Dags Dato er beordret tiltalt for Overtrædelse af Trykkefrihedslovgivningen med Hensyn til Jndholdet af en i bemeldte Blads under Beslag lagte Nr. 204 for Tirsdagen den 31te f. M. indført Artikel, det bekjendtgjøres herved i Overeensstemmelse med Forordningen 27de Septbr. Det Kongelige Danske Cancellie, den 4de Septbr. 1847.
Viborger Samler, 1847-09-13
At Kjøbmand Schack Hagemann er beskikket til Kæmner for Viborg Kjøbstad fra Dags Dato, saa at alle Ind= og Udbetalinger Kæmnerkassen vedkommende fra i Dag af ville skee til ham, det bliver herved bekjendtgjort. Communalbestyrelsen for Viborg Kjøbstad, den 1ste September 1847. Da tre Portioner, hver omtrent paa 9 Rbd. 64 Sk., af Rectorinde Jessens Legat til fattige Enker ere ledige, indkaldes herved overeensstemmende med Fundatsen de Enker af den ostenfeldske, reenbergske eller jessenske Familie, som maatte attraae en af de nævnte Portioner, at melde sig inden October Maaneds Udgang d. A. med de fornødne Beviisligheder hos undertegnede Stiftsprovst. Eftersom det derhos i Fundatsen er bestemt, at, forsaavidt der ingen Enker afden nævnte Familie maatte være, hvem Legatet kan tillægges, tilfalder det værdige og fattige Enker efter Præster i Viborg Stift, anmodes ogsaa Saadanne at melde sig med Attester om Trang og Værdighed. Ursin. Viborg, den 14de August 1841. Et Laan af 5000 Rbd., eller, hvis ikke saameget haves til Disposition, da 4000 Rbd., ønskes til 11te December 1847 mod 1ste Prioritet i en Eiendom i Salling, der endog for en større Sum end 5000 Rbd. afgiver særdeles betryggende Sikkerhed. Man behage at henvende sig til Fuldmægtig Munksgaard i Skive, der har Taxationsforretning over Eiendommen og giver anden Oplysning. Hvis Flere maatte ville lægge deres Capitaler sammen for at udgjøre det attraaede Laan, kan hver for sin Andeel erholde særskilt Obligation, alle med lige første Prioritet.
Viborger Samler, 1847-09-13
Fremlysning. Som Hittegods er hertil Politikammeret i indeværende Aar indleveret: en Æske med Smaaepenge, et Stør, et rødt Tørklæde, en Pung med Smaaepenge, en Tobakdaase med Sølvkradser, en Sølvbrystnaal, en Pibe med Træhoved i Svamp daase og Sølvbeslag, og en liden Boa; hvilket herved bekjendtgjøres. Skive, den 8de Septbr. 1847. Munksgaard, constitueret i Politimesterens Fraværelse.
Viborger Samler, 1847-09-13
Følgende Eiendomme kunne underhaanden erholdes tilkjøbs, nemlig: a) Strandet Hovedparcel. Denne Eiendom, der er beliggende ved Liimfjorden, hvor den har Udskibningsplads, 2 Miil fra Skive og 2 1/2 Miil fra Viborg, og som har et Areal af 160 Tdr. Land opdyrket Ager, 24 Tdr. Land Eng og Kjær samt 20 Tdr. Land Hede, der egner sig til Opdyrkning, var efter den gamle Matricul ansat for ufri Hovedgaardstaxt Ager og Eng 10 Tdr. og staaer efter den nye Matricul for Gammelskat 68 Rbd. 32 Sk. og ufri Hovedgaardstaxt 6 Tdr. 3 Fdkr. 2 Alb. Jordernes Bonitet er sandmuldet og saavel Kalk, som Leermergel haves beqvemt. Besætningen, der kan udvides, bestaaer fortiden af 7 Heste, 40 Fæcreaturer og 100 Faar. Af Havles aarligen 40 Læs Sylth; men Avlen vil betydeligen kunne forøges. Bygningerne ere særdeles gode og omgivne af en smuk og indbringende Have. Hauritsodde Eng, efter den nye Matricul ansat for ufrit Hartkorn 2 Skpr. 3 Fdkr. 2 1/5 Alb. Havlen udgjør aarligen 13 a 14 Læs.
Viborger Samler, 1847-09-13
en Gaard i Hald, efter den nye Matricul ansat for ufrit Hartkorn 3 Tdr. 2 Skpr. 1/4 Alb., med et Areal af 56 Tdr. Land Ager, 16 Tdr. Land Eng og 20 a 30 Tdr. Land Hede. Jorderne ere deels leermuldede, deels sandmuldede. Af Havles 20 Læs. Denne Gaard har Eieren af Strandet Tilladelse til at drive under denne. d) 1/3 af Ørum Sogns Kirke-, Korn- og Qvægtiende. Eiendommene kunne kjøbes samlede eller separate, og man behage at henvende sig til Cand. juris Neckelmann i Viborg eller til undertegnede Eier. Strandet pr. Viborg, den 31te August 1847. F. v. Bülow. Nyt Oplag af Stobegods.